EkBass/fiwiki-20250220-pages-articles huggingface dataset:
Mäntän kuvataideviikot

Mäntän kuvataideviikot on kesänäyttely, joka esittelee tuoretta suomalaista kuvataidetta. Näyttely on järjestetty vuodesta 1993 alkaen joka toinen vuosi ja vuodesta 1999 alkaen joka kesä Mäntässä. Kuvataideviikkojen yleisöennätys on vuodelta 2019, yli 17 000 näyttelykävijää. Vuonna 2017 Mäntän kuvataideviikoille myönnettiin Suomi-palkinto suomalaisen nykytaiteen puolesta tehdystä työstä. == Näyttelypaikat == Mäntän kuvataideviikkojen päänäyttelypaikka on Pekilo Mäntän keskustassa. Entinen tehdaskiinteistö ostettiin vuonna 2001 näyttelyhalliksi. Rakennuksessa valmistettiin 1990-luvun alkuun asti pekiloa eläinrehuksi. Arkkitehti Kalle Vartalan suunnittelema rakennus on muokattu arkkitehti Anneli Vehkaniemen suunnitelmien mukaan näyttely- ja tapahtumatilaksi. Rakennuksessa on neljä kerrosta. Ennen Pekilon hankintaa Kuvataideviikkojen näyttely oli esillä eri tiloissa ympäri Mäntän kaupunkia, esimerkiksi tyhjillään olleessa kerrostalossa sekä entisessä pirtutehtaassa. Vuoden 2014 näyttelyn suurin teos, Kaarina Kaikkosen installaatio Totuuden henki oli esillä Mäntän kirkon julkisivussa. Teoksia on ollut esillä myös Pekilon ulkotiloissa, puistoissa, Taavetinsaaressa sekä Taidekeskus Honkahovissa. == Kuraattorit == Näyttelyn taiteilijat kutsuu ja valitsee vuosittain vaihtuva kuraattori. Kuraattorilla on yksinvalta taiteilijavalinnoissa. Kuraattorin valitsee näyttelyn järjestävä yhdistys. * 1993 Juha Sääski * 1995 Ilkka-Juhani Takalo-Eskola * 1997 Hannu Castrén * 1999 Antero Toikka * 2000 Teemu Mäki * 2001 Marja Kolu * 2002 Kaisu Koivisto * 2003 Kimmo Schroderus * 2004 Kari Kenetti * 2005 Juhani Tuominen * 2006 Helena Sederholm * 2007 Jani Leinonen * 2008 Veli Granö * 2009 Tuula Karjalainen * 2010 Annu Vertanen * 2011 Otso Kantokorpi * 2012 Ilona Valkonen * 2013 Jyrki Siukonen * 2014 Minna Joenniemi * 2015 Kalle Hamm ja Dzamil Kamanger * 2016 Anssi Kasitonni * 2017 Pirjetta Brander * 2018 Veikko Halmetoja * 2019 Marja Helander * 2020–2021 Anna Ruth * 2022 Markus Kåhre * 2023 Minna Suoniemi ja Petri Ala-Maunus * 2024 Heli Ryhänen * 2025 Krister Gråhn == Hallinto ja talous == Mäntän kuvataideviikot järjestää rekisteröity yhdistys Mäntän kuvataiteen ystävät ry, joka on perustettu vain tätä tarkoitusta varten. Yhdistyksen varsinaiset jäsenet kutsutaan yhdistykseen, mutta kannatusjäseneksi voi liittyä kuka vain. Tapahtuman toiminnanjohtaja on vuoden 2024 alusta ollut Sampsa VirkajärviHeli Mansikka: Mäntän kuvataideviikkojen toiminnanjohtaja vaihtuu. YLE 6.11.2023. Viitattu 23.7.2024.. Kuvataideviikot saa opetus- ja kulttuuriministeriöltä valtakunnallisesti merkittäville kulttuuritapahtumille myönnettävää avustusta. Se on Finland Festivals -ketjun jäsen ja kuuluu Tampereen alueen kulttuurifestivaalien yhteisöön Pirfestiin. Noin 30 prosenttia taloudesta katetaan lipputuloilla. == Lähteet == == Aiheesta muualla == * Kuvataideviikot Näyttelyn kotisivut. Mäntän kuvataiteen ystävät ry. * Mäntän kuvataideviikot Finland Festivals. Luokka:Suomen taidenäyttelyt Luokka:Mänttä
Heikki Pentti

Heikki Oskari Pentti (12. joulukuuta 1946 Helsinki – 19. huhtikuuta 2008) oli vuorineuvos, Lemminkäinen-yhtiön suuromistaja ja vuosina 1983–1993 sen toimitusjohtaja. Hän toimi Lemminkäisen johtotehtävissä 39 vuotta.Kauppalehti luettu 21.4.2008 Hän oli Teollisuuden ja työnantajien TT:n hallituksen puheenjohtaja vuoteen 2003. Hän oli koulutukseltaan diplomiekonomi. Pentin isoisä oli Lemminkäisen ensimmäisen polven omistaja, rakennusmestari Oskari Vilamo. Hänellä on kolme lasta,Helsingin Sanomat 22.4.2008 s. C7 Muistokirjoitus. Artikkelin verkkoversio joista tytär Kristina Pentti-von Walzel on Lemminkäisen hallituksessa.Lemminkäisen sivusto Pentti omistaa 3,86 prosenttia YIT:stä. ==Lähteet== *Hs.fi Verotiedot === Viitteet === Luokka:Suomalaiset yritysjohtajat Luokka:Vuorineuvokset Luokka:Vuonna 1946 syntyneet Luokka:Vuonna 2008 kuolleet
Aleppo Kutvonen

Albin (Aleppo) Kutvonen (27. maaliskuuta 1888 Utra, Kontiolahti – 8. joulukuuta 1960 Helsinki) oli suomalainen toimittaja ja kirjailija.Aleppo Kutvonen 50-vuotias, Uusi Suomi, 27.03.1938, nro 83, s. 14, Kansalliskirjaston digitaaliset aineistot50-vuotias. Toimittaja Aleppo Kutvonen, Helsingin Sanomat, 27.03.1938, nro 83, s. 10, Kansalliskirjaston digitaaliset aineistotPohjoiskarjalaisten nykykirjailijoiden matrikkeli - Aleppo Kutvonen Suomen kirjailijat tietokanta Aleppo Kutvonen pääsi ylioppilaaksi 1908 Joensuun klassillisesta lyseosta ja siirtyi heti sanomalehtialalle. Kutvonen oli 1908–1911 uutistoimittajana ja toimitussihteerinä Viipuri-lehdessä, 1912–1913 Iltalehden ja Uuden Suomettaren palveluksessa, 1914–1917 Sanomalehtien Tietotoimistossa ja Suomen Tietotoimistossa, 1917–1920 Uudessa Päivässä, Iltalehdessä ja Uudessa Suomessa sekä 1920–1922 Suomen Tietotoimiston valtioneuvoston toimittajana. Hän oli sitten joitain vuosia vapaana toimittajana ja vuodesta 1926 toimittajana Uuden Suomen kotimaan osastolla. Kutvonen kirjoitti kertomuksia, novelleita, romaanin, lastenkirjan ja näytelmiä. Hän sai palkinnon 1919 Kansanvalistusseuran novellikilpailussa. Kutvosen esikoisromaanin Valot sammuvat (1944) tapahtumat sijoittuivat Utran lasitehtaalle ja sahalle 1800- ja 1900-lukujen vaihteeseen. Vuonna 1960 kuollut Aleppo Kutvonen on haudattu Hietaniemen hautausmaalle.Hautahaku.fi : Kutvonen Albin == Teoksia == * Valot sammuvat, romaani. WSOY 1944 * Taistelu oravan pesästä, lastenkirja, kuvitus Liisi Kulo. Tammi 1944 * Testamentattu morsian : kaksiosainen reipas pila. Karisto 1945 * Rakkaus on laulua : 3-näytöksinen kansanhuvinäytelmä. Satakunnan kirjateollisuus 1949 == Lähteet == Luokka:Suomalaiset toimittajat Luokka:Suomalaiset kirjailijat Luokka:Vuonna 1888 syntyneet Luokka:Vuonna 1960 kuolleet
Dynomutt, Dog Wonder

Dynomutt, Dog Wonder on yhdysvaltalainen Hanna-Barberan tuottama animaatiosarja. Siitä tuotettiin yhteensä 24 jaksoa, jota esitettiin The Scooby-Doo/Dynomutt Hour ja Scooby's All-Star Laff-A-Lympics/Scooby's All- Stars -ohjelmien yhteydessä vuosina 1977–1978. Myöhemmin Yhdysvalloissa vuoden 2008 alussa sarjaa esitettiin omana ohjelmana Boomerangilla. Itse sarja keskittyi Batmanin tyyliseen supersankariin Blue Falconiin ja erityisesti hänen apulaiseensa Dynomuttiin, joka on erittäin voimakas, mutta kömpelö koirarobotti. Kaksikko työskenteli F.O.C.U.S. Onelle, eräälle hallituksen jäsenelle. Sarjassa vieraili myös Scooby-Doosta tutut päähahmot. == Ääninäyttelijät == == Aiheesta muualla == * HB Shows.com - The Hanna-Barbera Super Center * InternationalHero: Dynomutt Luokka:1970-luvun piirrossarjat Luokka:Yhdysvaltalaiset televisiosarjat
Jalmari Järviö

Otto Hjalmar Sjöstedt, käytti kirjailijanimeä Jalmari Järviö (20. marraskuuta 1875 Vesilahti - 20\. kesäkuuta 1934 Helsinki) oli suomalainen Forssa-yhtiön palveluksessa konttoristina toiminut kirjailija.Suomen kirjailijat tietokanta == Teoksia == * Tehtaantyttö, 3-näytöksinen näytelmä. Yrjö Weilin, Helsinki 1906 (2.korjattu painos 1911, 3. korjattu painos 1914, 4. painos Kirja, Helsinki 1922, 5. painos Kirja, Helsinki 1928) == Lähteet == Luokka:Suomalaiset kirjailijat Luokka:Vuonna 1875 syntyneet Luokka:Vuonna 1934 kuolleet
Gary Owens

Gary Owens (oik. Gary Altman; 10. toukokuuta 1936 Mitchell, Etelä-Dakota – 12. helmikuuta 2015 Los Angeles, Kalifornia) oli yhdysvaltalainen DJ ja ääninäyttelijä. ==Ura== Owens työskenteli Kaliforniassa DJ:nä KEWB- radioasemalla vuoteen 1959 asti, jonka jälkeen hän siirtyi työskentelemään sisarkanavalle KFWB:lle Los Angelesiin vuonna 1961. Vuotta myöhemmin hän työskenteli KMPC-asemalla, josta hän tuli tunnetuksi DJ:nä. Owens työskenteli myös television parissa enimmäkseen kuuluttajana. Hän muun muassa vieraili 1960-luvun Batman-televisiosarjan jaksossa ”Holy Rat Race”, jossa Owens toimi televisiokuuluttajana. Lisäksi hän lainasi ääntään useisiin piirrossarjoihin, kuten Dynomutt, Dog Wonder, Kaksi tyhmää koiraa, Karvinen, Dexterin laboratorio ja Buzz Lightyear of Star Command. Kenties tunnetuin äänirooli animaatioissa on Dynomutt, Dog Wonderista tuttu Blue Falcon, jonka roolissa Owens vieraili Dexterin laboratoriossa ja Johnny Bravossa. Hän toimi myös The New Batman Adventuresissa 1950-luvun Batmanin äänenä. Owens kuoli kotonaan Los Angelesin Encinon kaupunginosassa 12. helmikuuta 2015. ==Lähteet== ==Aiheesta muualla== * * Gary Owens Radio Hall of Famessa Luokka:Yhdysvaltalaiset DJ:t Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Hollywood Walk of Fame Luokka:Radio Hall of Fame Luokka:Vuonna 1936 syntyneet Luokka:Vuonna 2015 kuolleet
Fallout from the War

__NOTOC__ Fallout from the War on Shadows Fallin vuonna 2006 julkaisema kokoelma-albumi. Albumi sisältää muun muassa kolme cover-kappaletta sekä The War Within -albumia nauhoitettaessa ylimääräiseksi jääneitä, julkaisemattomia kappaleita. Albumi debytoi Yhdysvalloissa Billboard 200 -listan sijalla 83. == Kappaleet == # # # # # # # # # # # == Kokoonpano == * Brian Fair – laulu * Jonathan Donais – kitara, laulu * Matt Bachand – kitara, laulu * Paul Romanko – bassokitara * Jason Bittner – rummut == Arviot == * About.com: About.com: Album review * Allmusic: Allmusic review * Imperiumi: 7½/10 == Lähteet == == Aiheesta muualla == * Fallout from the War discogs.com -sivustolla * Luokka:Vuoden 2006 kokoelma-albumit Luokka:Shadows Fallin albumit
Paljaat uneksijat

Paljaat uneksijat on suomalainen studioalbumi, jolla esiintyvät Freud Marx Engels & Jung, Tuomari Nurmio ja Hävykkäät. Se julkaistiin vappuna 1987. Albumi sisältää "härskinhauskoja ja salaviisaita lauluja sekä musiikillisia sketsejä seksin, ihmissuhteiden ja politiikan karvaisesta kolmiyhteydestä."http://www.johannakustannus.fi/katalogi/291 Esimerkiksi kappaleessa "Asseri" (käännös yhdysvaltalaisen countrylaulajan David Allan Coen kappaleesta "Fuck Anita Bryant") moititaan homoseksuaalisuuden tuominnutta kristillisten kansanedustajaa Asser Stenbäckiä, ja "Akneboppin´" kertoo itsetyydytyksestä. Tuomari Nurmiota säestävä Paljaat Uneksijat -orkesteri koostuu "Freukkarien" jäsenistä. Naistrio Hävykkäät (Katriina Honkanen, Sari Mällinen, Kristiina Kuningas) esittelee musiikillisilla mainoksilla muun muassa ilotalojen hyödyllisyyttä. CD-versio levystä ilmestyi 20. huhtikuuta 2005. == Kappaleet == # Hävykkäät (solistina Santeri Kettu): "Purista, älä pure" - 0.37 # Tuomari Nurmio ja Paljaat Uneksijat: "Tallasin Lusi" - 2.27 # Hävykkäät: "Tissit" - 0.46 # Freud Marx Engels & Jung: "Akneboppin´" - 3.36 # Hävykkäät: "Jestappa jee" - 0.50 # Hävykkäät: "Mummot" - 1.58 # Freud Marx Engels & Jung: "Mihin sotkuun jouduinkaan" - 3.19 # Hävykkäät: "Masokismin tango" - 2.09 # Hävykkäät: "Tekkeekö mieli" - 0.13 # Freud Marx Engels & Jung: "Pillerit" - 3.03 # Hävykkäät (solistina Prinsessa Stepanii): "Julkkis julkimo" - 1.02 # Tuomari Nurmio ja Paljaat Uneksijat: "Idän lokari" - 3.00 # Freud Marx Engels & Jung: "Asseri" - 1.40 # Hävykkäät: "Kalervon seksuaalielämä päätyy umpikujaan" - 1.19 # Paljaat Uneksijat: "Naurusavuke" - 3.47 == Tekijät == * Kustantaja: Love Kustannus Oy, paitsi 8. Maelstrom-music ja 10. Peer Music * Tuotanto: Paljaat Uneksijat * Äänitys ja miksaus: Kari Kalén, Soundtrack- ja Westside-studiot, paitsi 3 ja 11 Ilkka Tenhunen * CD-masterointi: Pauli Saastamoinen, Finnvox-studiot * Kansi: Mikko Kurenniemi == Lähteet == Luokka:Suomalaiset rockalbumit Luokka:Vuoden 1987 albumit Luokka:Tuomari Nurmio
Heikki Impola

Heikki Alfred Impola (7. heinäkuuta 1887 Raahe – 10. marraskuuta 1971 Vantaankoski) oli suomalainen kirjailija. Hän käytti kirjailijanimeä Heikki Rasila. Impola kävi kansakoulun ja valmistui kansakoulunopettajaksi Kajaanin seminaarista vuonna 1909. Hän oli opettajana Toholammilla, Kannuksessa, Pattijoella ja Raahessa. Lisäksi Impola oli lehden toimittajana ja Raahessa sijainneen Gellmanin kunnansairaalan taloudenhoitajana. Impola asui vuodesta 1958 Kajaanissa ja vuodesta 1968 Vantaan Louhelassa. == Teoksia == * Anna: kyläkertomus. Kustannus Oy Kirja, Helsinki 1913 * Aunolan perhe: kertomus merimiehistä ja porvareista Pohjanmaalla. Kustannus Oy Kirja, Helsinki 1916 * Kaksi sulhasta: yksi-näytöksinen huvinäytelmä. Kirja, Helsinki 1926 * Puolan kuningaskruunu: seikkailukertomus, Poikien seikkailukirjasto 71. Otava 1937 (nimellä Heikki Rasila) * Sähköosakeyhtiö Korpelan voima 1921–1946. Sähköosakeyhtiö Korpelan voima, Kokkola 1946 * Muistojulkaisu Raahen 300-vuotisjuhlaan 1949, kirjoittajat Jouko Manninen, Heikki Impivaara ja Heikki Impola. Raahen kaupunki 1949 * Kertomus Gellmanin kunnallissairaalasta. Gellmanin kunnallissairaala, Raahe 1965 * Osuusliike Raahenseutu 50 vuotta 1917–1967: Katsaus sanoin ja kuvin Osuusliike Raahenseudun toimintaan ajalla 1917–1967, kirjoittajat Heikki Impola, Jaakko Saariaho ja Väinö Nisula. Raahe 1967 == Lähteet == * Suomen kirjailijat -tietokanta * Kirjasampo.fi: Heikki Impola Luokka:Suomalaiset kirjailijat Luokka:Vuonna 1887 syntyneet Luokka:Vuonna 1971 kuolleet
Intel Atom

Intel Atom on Intelin vuonna 2008 esittelemä x86-suoritinarkkitehtuuriin perustuva vähävirtainen prosessoriperhe. Se on suunnattu käytettäväksi sekä ultrakevyissä- että minikannettavissa, älypuhelimissa ja sulautetuissa järjestelmissä. Toistaiseksi Atomin tuoteperheeseen kuuluvat Silverthorne- ja Diamondville-koodinimellä tunnetut prosessorit. Molemmat prosessorit perustuvat 45 nanometrin valmistustekniikkaan. ==Silverthorne- ja Diamondville-prosessorit== Atom-tuoteperheeseen kuuluvat ultrakannettaviin mobiililaitteisiin (UMPC/MID) suunnatut Silverthorne-prosessorit sekä pieniin kannettaviin (Netbooks) tietokoneisiin suunnatut Diamondville-prosessorit. Silverthorne-prosessori on yksiytiminen kun taas Diamondville-prosessoria tuotataan sekä yksi- että kaksiytimisenä tukien suorittimen monisäikeistystä.Tietokone 3/2009 Sivu 27 Molemmat prosessorit tukevat uusimpia virransäästöteknologioita, kuten kellosignaalin sammuttamista piirin kullakin hetkellä epäaktiivisille osille. Silverthorne on varustettu 16-vaiheisella liukuhihnalla, ja se kykenee suorittamaan kahta konekielikäskyä rinnakkain ja sisältää 47 miljoonaa transistoria 25 neliömillimetrin kokoisella ytimellä. Silverstone-prosessorien suorituskykyisin malli toimii 1,8 GHz:n kellotaajuudella. Suoritin on myös minix d2550 koneessa. Atom- prosessorit eivät osaa järjestää käskyjä lennossa uudelleen. Atom-ytimien pieni koko mahdollistaa noin 2500 ytimen tuottamisen yhdestä halkaisijaltaan 300 mm piikiekosta, joka mahdollistaa erittäin pienet tuotantokustannukset. Atom-tuoteperhe on suunniteltu mobiilimarkkinoille, ja siten prosessorien maksimilämmöntuotto (TDP) on hyvin alhainen ja prosessorit kuluttavat vähän virtaa. Silverthornen TDP-arvo vaihtelee ainoastaan 0,6 watista 2,5 wattiin ja levossa prosessori parhaimmillaan kuluttaa vain 0,01 wattia. Diamondville yksiytimisten mallien maksimilämmöntuottoarvot vaihtelevat neljästä watista kaksiytimisten kahdeksaan wattiin. Kaikilla Atom-prosessoreilla on 512 kilotavun L2-välimuisti. Prosessorin koodinimi Käyttötarkoitus Ydin Mallit (kellotaajuus/väylätaajuus) *tukee Hyper-Threading -teknologiaa Tuote- esimerkkejä, joissa tullaan käyttämään ko. prosessoria Silverthorne UMPC- ja MID-laitteet (Ultra Mobile PC & Mobile Internet Device), älypuhelimet Yksiytiminen (Solo) (45nm) Optimoitu vähäiseen virrankulutukseen Z500 (800MHz/400 MHz) - Z510 (1.1GHz/400 MHz) - Z520 (1.333GHz/533 MHz*) - Z530 (1.6GHz/533 MHz*) - Z540 (1.866GHz/533 MHz*) Sharp Willcom D4 Diamondville Classmate PC/Netbook Yksi- ja kaksiytiminen (Solo/Dual) (45nm) N270 MSI Wind PC, ECS G10IL ==Lincroft== Intelin matkapuhelimiin suunnattu Atom Z6xx -prosessori on koodinimeltään Lincroft. Se julkaistiin toukokuussa 2010. ==Lähteet== ==Aiheesta muualla== * Intel Atom Processor Atom
Piotr Nowak

Piotr Nowak (s. 5. heinäkuuta 1964 Pabianice, Puola) on puolalainen jalkapalloilija ja jalkapallovalmentaja. Hän toimi viimeksi MLS-liigassa pelaavan Philadelphia Unionin päävalmentajana. == Ura == Pelaajaurallaan Nowak pelasi kotimaansa lisäksi Turkissa, Sveitsissä, Saksassa ja Yhdysvalloissa. Pelatessaan TSV 1860 Münchenissä hänet valittiin Bundesligan kauden pelintekijäksi kaudella 1995–1996 ja Puolan vuoden jalkapalloilijaksi vuonna 1996. Maajoukkueessa Nowak edusti Puolaa 24 ottelussa ja teki 3 maalia. Hän toimi myös kolmen vuoden ajan maajoukkueen kapteenina. Yhdysvaltoihin Nowak siirtyi vuonna 1998 juuri MLS:ään liittyneen Chicago Firen silloisen valmentajan Bob Bradleyn houkuttelemana. Heti ensimmäisellä kaudella Nowak auttoi joukkueen MLS Cupin ja U.S. Open Cupin tuplamestaruuteen. Toinen U.S. Open Cupin mestaruus seurasi kaudella 2000. Nowak nimettiin kolmesti MLS:n kauden kentälliseen, ja vuonna 2005 hänet nimettiin MLS:n kaikkien aikojen kentälliseen. Nowak päätti pelaajauransa vuonna 2002. Vuonna 2004 hän aloitti D.C. Unitedin päävalmentajana MLS:ssä, ja johti joukkueen heti MLS Cupin mestaruuteen. Hän on ainoa henkilö, joka on voittanut MLS Cupin sekä pelaajana että valmentajana. Valmennettuaan Unitedia kaksi kautta Nowak valittiin joulukuussa 2006 Bradleyn apulaisvalmentajaksi sekä Yhdysvaltain maajoukkueessa että Yhdysvaltain alle 23-vuotiaiden maajoukkueessa. Kaksikko valmensi Yhdysvallat vuoden 2007 CONCACAF Gold Cupin mestaruuteen. Elokuusta 2007 lähtien Nowak toimi alle 23-vuotiaiden joukkueen päävalmentajana. Joukkue selvitti hänen valmennuksessaan Pohjois-Amerikan, Keski-Amerikan ja Karibianmeren alueen karsinnat, ja selviytyi Pekingin olympiaturnaukseen kesällä 2008. Yhdysvaltain kisaurakka jäi kuitenkin lyhyeksi joukkueen pudottua jo alkulohkovaiheessa jääden Nigerian ja Alankomaiden taakse. Toukokuussa 2009 Nowak nimettiin kaudeksi 2010 MLS:ään liittyneen Philadelphia Unionin ensimmäiseksi päävalmentajaksi. Nowak johdatti Unionin MLS:n pudotuspeleihin jo toisella kaudellaan 2011, mutta hänet erotettiin kesäkuussa 2012 hänen ajauduttua erimielisyyksiin seurajohdon kanssa. Erottamista edelsivät joukkueen heikko kausi, jonka aikana se oli voittanut vain kaksi 11:stä ottelustaan, ja huhut Nowakin neuvotteluista skotlantilaisen Heartsin kanssa. ==Lähteet== * Piotr Nowak (national-football-teams.com) * Piotr Nowak (90minut.pl) ===Viitteet=== == Aiheesta muualla == Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1964 syntyneet Luokka:Elävät henkilöt
Henry Corden

Henry Cohen (6. tammikuuta 1920 – 19. toukokuuta 2005) oli kanadalais- yhdysvaltalainen näyttelijä, joka tunnetaan parhaiten Retu Kivisen ääniroolista. ==Ura== Henry Corden syntyi Henry Cohenina Montrealissa, Kanadassa vuonna 1920, josta hän muutti lapsena New Yorkiin, Yhdysvaltoihin. Corden aloitti uransa näyttelijänä teatterin ja radion parissa ennen siirtymistään Hollywoodiin 1940-luvun lopulla. Hän teki ensi esiintymisensä elokuvassa Hurjimus vuonna 1947, jossa Corden näytteli Boris Karloffin esittämän hahmon apulaista Hendrickiä. Tämän jälkeen hän usein esitti rikollisia, sekä pieniä rooleja elokuvissa aina 1960-luvulle asti. Televisiossa Corden esiintyi 1950-luvulta lähtien muun muassa sarjoissa Perry Mason, Lahjomattomat, My Little Margie ja Unelmatyttöni. ===Ääninäyttelijänä=== 1960-luvulta lähtien Corden teki myös äänirooleja animaatioihin ja teki aluksi sivuääniä Kiviset ja Soraset- ja Jetsonit- piirrossarjoihin, sekä esitti kenraali Fongin lisäksi monia sivuhahmoja Jonny Questissä. Vuonna 1977 alkuperäisen Retu Kivisen ääninäyttelijän Alan Reedin kuollessa sai Corden uransa merkittävämmän roolin. Hän vietti pitkän ajan yrittäessään imitoida Reedin ääntä mahdollisimman tarkasti. Myöhemmin Cordenin versio Retun äänestä muokkaantui enemmän hänen omanlaiseksi, mikä kuulosti hahmon inspiroineesta hahmosta Ralph Kramdenistä televisiosarjassa The Honeymooners, jossa hahmoa näytteli Jackie Gleason. Corden toimi hahmon roolissa vuodesta 1977 lähtien aina kuolemaansa saakka esittäen Retua televisiosarjoissa, mainoksissa ja videopeleissä. Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Kanadalaiset ääninäyttelijät Luokka:Yhdysvaltalaiset radionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset koomikot Luokka:Videopelien ääninäyttelijät Luokka:Kanadanranskalaiset Luokka:Vuonna 1920 syntyneet Luokka:Vuonna 2005 kuolleet
Karhula (kaupunginosa)

Karhula on Kotkan kaupunginosa entisen Karhulan kauppalan keskustassa. Se muodostaa yhdessä Helilän kaupunginosan kanssa merkittävän keskuksen Kotkassa. Karhulalla voidaan puhekielessä tarkoittaa koko entisen kauppalan aluetta, mutta nykyinen kaupunginosa käsittää vain pienen alueen entisestä kauppalasta. Entisistä kauppalanosista siihen kuuluvat pääosin Helilä, joka oli Karhulan kauppalan aikoina kauppalan keskustan nimi ja Karhulanniemi. Karhulan kaupunginosan alue asemakaavassa eroaa Kotkan kaupungin tilastoalueiden rajoista, eikä sen vuoksi tarkkaa asukaslukua voi ilmoittaa. Karhula kuuluu Helilän ja Rauhalan kaupunginosien kanssa samaan tilastoalueeseen, jonka yhteinen asukasluku on 5 304 (31.12.2012). ==Rakennuksia ja rakennelmia== Merkittävimpiä rakennuksia kaupunginosan alueella ovat Karhulan Hovi (Karhulan kartano) (Ricardo Björnberg 1887–1892) sekä jugendia edustava Karhula Oy:n pääkonttori (1902, laajennus 1920).Kotkan arkkitehtuurikohteita Moottoritien eteläpuolella sijaitsevat muun muassa tori, linja-autoasema ja Karhulan teollisuusympäristö, joka kuuluu valtakunnallisesti merkittäviin rakennettuihin kulttuuriympäristöihin Suomessa. Pohjoispuolella sijaitsevat Karhulan uimahalli, Karhulan keskuskenttä (yleisurheilukenttä) ja Karhulan kirjasto. ==Liikenneyhteydet== Valtatie 7 kulkee moottoritienä kanjonissa Karhulan läpi. Karhulan linja-autoasemalta kulkee suoria kaukoliikenteen vuoroja Helsinkiin, Lappeenrantaan, Savonlinnaan, Joensuuhun, Mikkeliin ja Jyväskylään. Lahteen ajetaan pikavuoroja sekä Loviisan että Kouvolan kautta. Karhulassa pysähtyy Helsingin ja Haminan välisiä pikavuoroja, jotka eivät poikkea Kotkan keskustaan. Karhulan linja-autoasema on myös paikallisen ja alueellisen bussiliikenteen keskus. Aseman rakennus purettiin vuonna 2020 sen huonon kunnon vuoksi, mutta bussiliikenne jatkuu yhä. Kotkan sataman ja Kouvolan väliset taajamajunat pysähtyvät Kyminlinnan ja Kymin seisakkeilla, jotka ovat Karhulan lähimmät rautatieasemat. Etäisyyttä Karhulasta Kyminlinnan ja Kymin seisakkeille on noin kolme kilometriä. Kyminlinnan seisakkeelle on Karhulasta paikallisbussilla suora yhteys. Kymin seisakkeelle on lähimmältä, Korkeakosken linja-autopysäkiltä vajaan kilometrin kävelymatka. ==Lähteet== Luokka:Kotkan kaupunginosat Luokka:Kymenlaakson maakunnan entiset taajamat
Tanssiteatteri Raatikko

Tanssiteatteri Raatikko on suomalainen Vantaalta kotoisin oleva tanssi- ja lastenteatteri. Raatikon perustivat vuonna 1972 tanssija-koreografit Marjo Kuusela ja Maria Wolska, ja se on Suomen vanhin yhtäjaksoisesti toiminut tanssiteatteri. Teatterin kotinäyttämö on Tikkurilassa osoitteessa Silkkitehtaantie 5, josta käsin ryhmä käy paljon kiertueilla sekä Suomessa että ulkomailla. Raatikon esittämät teokset edustavat modernia nykytanssia sekä lasten tanssiteatteria, ja niille on ominaista vahva tunnesisältö ja huumori. Vuosittain Raatikko tuottaa kahdesta kolmeen uutta ensi-iltaa. Ohjelmistoon sisältyy tanssiteatteriteoksia niin aikuisille kuin lapsille ja nuorille. Vuosittain ryhmän noin 400 esitystä seuraa yli 30 000 katsojaa. Raatikko on viime vuosina laajentanut toimintaansa muun muassa vuorovaikutteisiin lapsille suunnattuihin tanssiteoksiin, joiden yleisö voi osallistua esitykseen. Teatteri tekee yhteistyötä Vantaan koulujen, päiväkotien ja kulttuuripalveluiden kanssa. Teatterin taiteellisena johtajana toimi 1980-luvun lopulle saakka Marjo Kuusela. Vuodesta 1988 lähtien johtajana on ollut tanssija-koreografi Marja Korhola. 1990-luvun puolivälissä Korholan ohjelmistovalinnat ja johtaminen aiheuttivat lähes kaikkien tanssijoiden irtisanoutumisen ja muun muassa Carolyn Carlsonin kutsumisen väliaikaiseksi taiteelliseksi neuvonantajaksi. Marja Korholan jäätyä eläkkeelle alkuvuodesta 2022 uutena johtajana aloitti tanssija ja koreografi Jaakko Toivonen. Vuonna 1983 tanssiteatterille myönnettiin Vantaan kulttuuripalkinto. Raatikko on palkittu useasti muulloinkin. Esimerkiksi Lastenpäivä-palkinnon teatteri sai vuonna 2014. Vuonna 2016 ohjelmistoon kuului esimerkiksi suomalaista kansanperinnettä ja hölmöläistarinoita yhdistävä lastenteatteriesitys Hys-hys Hymylään. ==Lähteet== ==Aiheesta muualla== * Raatikon kotisivut * Raisa Rauhamaa: Suomalaisen nykytanssin esikuva muutti tunturiin – tilalle ei tule vettä, sähköä eikä tietä (27.11.2015) (hs.fi) Luokka:Suomalaiset tanssiteatterit Luokka:Nykytanssiryhmät Luokka:Vantaan kulttuuripalkinto Luokka:Lastenkulttuuri Luokka:Viertola
Edu

Edu tai EDU tarkoittaa seuraavia asioita: * .edu, ylätason verkkotunnus oppilaitoksille * University Airport (FAA: EDU), lentoasema Kaliforniassa * New Oriental Education & Technology Group (NYSE: EDU), kiinalainen yritys. * EDU, Europol Drugs Unit, Europolin huumeyksikkö * edut, pericut, Kalifornian niemimaan kärjessä asunut intiaanikansa Edu on myös usean henkilön nimi: * sukunimenä: ** Bonifacio Edu (s. 1969), päiväntasaajanguinealainen pika- ja viestijuoksija ** Maurice Edu (s. 1986), yhdysvaltalainen jalkapalloilija * etunimenä tai sen lyhentymänä: ** Jonas Eduardo Américo (s. 1949), brasilialainen jalkapalloilija ** Edu Ardanuy (s. 1967), brasilialainen kitaristi ** Edu Coimbra, brasilialainen jalkapalloilija ** Edu Dracena, brasilialainen jalkapalloilija ** Eduardo Gonçalves de Oliveira (s. 1981), brasilialainen jalkapalloilija ** Eduardo César Daud Gaspar (s. 1978), brasilialainen jalkapalloilija ** Edu Kehäkettunen, oik. Harri Juhani Hinkkanen (s. 1976), suomalainen rap-muusikko. ** Edu Kettunen (s. 1961), suomalainen muusikko ** Edu Pillu (s. 1969), indonesialainen taidemaalari, valokuvaaja ja performanssitaiteilija ** Luís Eduardo Schmidt (s. 1979), brasilialainen jalkapalloilija ** Edu Snethlage, alankomaalainen jalkapalloilija
Pineeni

Pineeni (C10H16) on bisyklinen terpeeni, joka on tärpätin pääkomponentti. Pineenistä on kaksi rakenneisomeeriä, jotka ovat α-pineeni ja β-pineeni. Aineiden systemaattiset nimet ovat (1S,5S)-2,6,6-trimetyylibisyklo-(3,1,1)hept-2-eeni ja (1S,5S)-2,6,6-dimetyyli-2-metyleeni-(3,1,1)-heptaani. Pineeniä tavataan erityisesti mäntyjen pihkassa, mutta ne ovat tärkeitä komponentteja myös muissa kasveissa. Tärpätin pääkomponentti on alfa-pineeni. Lisäksi hyönteiset käyttävät pineenin kumpaakin muotoa hajuilla viestintään. == Isomeerit == α- ja β-pineenillä on kaksi optista isomeriä, joista +-muoto kiertää valon värähtelysuuntaa myötäpäivään ja −-muoto vastapäivään. Viivakaava Pallotikkumalli Nimi (+)-α-pineeni (−)-α-pineeni (+)-β-pineeni (−)-β-pineeni == Biosynteesi == Kumpaakin pineenin muotoa tuotetaan geranyylipyrofosfaatista. Välituotteena syntyy linalolin pyrofosfaattia, syklisaation viimeisessä vaiheessa poistuu protoni. == Käyttö == Pineenin selektiivinen hapettamisreaktio tiettyjen katalyyttien läsnä ollessa on tärkeä reaktio valmistettaessa lääketeollisuuden tuotteita sekä hajusteita. Yksi yleisimmin pineeniä hapettamalla valmistettava kemikaali on verbenoni. Hapettaminen voidaan suorittaa yksinkertaisesti ilmassa, mutta verbenonin synteettinen valmistus edellyttää lyijy(IV)asetaatin käyttöä, mikä aiheuttaa ongelmia, koska kuten yleensäkin lyijyn yhdisteet myös lyijy(IV)asetaatti on myrkyllinen Luettu 21.4.2008. == Pineenin vaikutukset ihmiseen ja ympäristöön == Hengitettynä pineenihuurut aiheuttavat hengitysvaikeuksia ja sekavuutta. Silmille ja iholle joutuessaan kemikaali saa aikaan punoitusta ja kirvelyä. Pineenin nieleminen aiheuttaa pahoinvointia. Pineenin palaessa syntyy hiilimonoksidia ja muita myrkyllisiä kaasuja. Pineeni on myrkyllistä vesieliöille Luettu 21.4.2008. Pineenitärpätin raja-arvo ilmassa on 25 ppm. Kaatuessaan maahan aine imeytyy hyvin nopeasti ja vedessä pineeniä sisältävä tärpätti sitoutuu orgaaniseen ainekseen ja sedimenttiin. == Lähteet == Luokka:Terpeenit pl:Pinen
Helmut Bellingrodt

Helmut Bellingrodt (s. 10. heinäkuuta 1949) on kolumbialainen ampuja. Hän on saavuttanut urallaan kahdesti 50 metrin villikarjun olympiahopeaa (Münchenistä 1972 ja 1984 Los Angelesista). Luokka:Kolumbialaiset ampujat Luokka:Kolumbialaiset olympiamitalistit Luokka:Vuonna 1949 syntyneet Luokka:Elävät henkilöt
FC Sinimustat

FC Sinimustat oli syyskuussa 2007 perustettu suomalainen jalkapallojoukkue, joka toimi FC Interin reservi- ja kehitysjoukkueena. Joukkue pelasi kolme kautta Kakkosessa. Se putosi kuitenkin kaudella 2010 Kolmoseen eikä lähtenyt enää vuonna 2011 mukaan sarjaan. Sinimustat peri Interin entisen reservijoukkueen, naantalilaisen VG-62:n sarjapaikan Kakkosessa. Joukkueen kahtena ensimmäisenä kautena se oli lohkonsa viimeinen joukkue säilyjän paikalla, kunnes vuonna 2010 se jäi lohkojumboksi. FC Sinimustien perustajiin kuuluivat muun muassa jalkapalloilijat Magnus Bahne ja Ari Nyman sekä FC Interin puheenjohtaja Stefan Håkans. == Valmentajat == * 2008 Jami Wallenius * 2009 Hannu Paatelo * 2010 Jussi Nuorela == Lähteet == Luokka:Suomalaiset jalkapalloseurat Luokka:Turkulaiset urheiluseurat Luokka:Vuonna 2007 perustetut urheiluseurat
Pallokerho Keski-Uusimaa

Pallokerho Keski-Uusimaa eli PK Keski-Uusimaa on vuonna 2005 perustettu suomalainen jalkapalloseura. PK Keski-Uusimaa toimii Keski-Uudenmaan alueen kilpajalkapalloon keskittyvänä kokoomaseurana, joka kokoaa Keravan Pallo -75:n ja Tuusulan Palloseuran motivoituneimmat pelaajat samaan joukkueeseen. Seura perustettiin kyseisten seurojen yhteisenä hankkeena useiden vuosien kaavailujen tuloksena. Seuran miesten edustusjoukkue pelaa kaudella 2025 Suomen kolmanneksi korkeimmalla sarjatasolla Ykkösessä. Seuran miesten reservijoukkue PKKU/2 pelaa Kolmosessa. Suomen Cupissa PKKU on edennyt parhaimmillaan kahdeksan parhaan joukkoon vuonna 2015. Tuolloin joukkue joutui taipumaan puolivälierissä KuPS:lle. PKKU:n naisten joukkue pelaa kaudella 2025 Kansallisessa Ykkösessä. Naisten joukkue pelasi 2022 kaksiosaisen karsintaottelun noususta Kansalliseen liigaan, jossa vastaan asettui ONS. Ottelupari päättyi oululaisten voittoon yhteismaalein 6-2. Kauden 2023 päätteeksi naiset karsivat jälleen noususta ja voittivat otteluparin TPS:n kanssa yhteismaalein 4-2. PKKU:ssa ovat pelanneet mm. maajoukkueessa pelanneet Jukka Raitala, Santeri Hostikka ja Ville Koski. PKKU:n kannattajat käyttävät itsestään nimitystä Skavabölen pojat. == Tilastot == Miesten sarjasijoitukset Kausi Sarja Sija O V T H TM PM P Cup 2006 Kolmonen 2. 22 14 5 3 53 19 47 2007 Kolmonen 1. 22 16 5 1 70 16 53 2008 Kakkonen 8. 26 10 5 11 49 50 35 2009 Kakkonen 5. 26 10 8 8 56 36 38 2010 Kakkonen 14. 26 4 8 14 24 46 20 2011 Kolmonen 1. 22 19 2 1 78 21 59 2012 Kolmonen 1. 22 22 0 0 92 23 66 2013 Kakkonen 5. 27 13 3 11 58 42 42 4. kierros 2014 Kakkonen 5. 27 11 5 11 47 50 38 3. kierros 2015 Kakkonen 8. 27 9 7 11 39 36 34 Puolivälierät 2016 Kolmonen 1. 22 17 2 3 69 18 53 2. kierros 2017 Kakkonen 7. 22 8 5 9 29 39 29 2018 Kakkonen 11. 22 6 5 11 33 41 23 Lohkovaihe 2019 Kolmonen 1. 22 18 4 0 99 13 58 2020 Kakkonen 10. 17 5 2 10 31 34 17 2021 Kakkonen 10. 22 6 4 12 30 45 22 2022 Kakkonen 6. 22 9 6 7 47 45 33 4. kierros 2023 Kakkonen 5. 22 9 5 8 44 39 32 2024 Ykkönen 8. 27 11 5 11 58 56 38 4. kierros Naisten sarjasijoitukset Kausi Sarja Sija O V T H TM PM P 2013 Ykkönen (etelä) 6. 14 4 3 7 20 32 15 2014 Ykkönen (etelä) 4. 14 7 3 4 24 14 24 2015 Ykkönen 10. 22 6 4 12 23 36 22 2016 Ykkönen 10. 22 3 8 11 20 40 17 2017 Ykkönen 5. 22 10 7 5 46 32 37 2018 Ykkönen 6. 22 9 3 10 30 34 30 2019 Ykkönen 5. 22 9 5 8 37 35 32 2020 Ykkönen 5. 17 7 6 4 22 23 27 2021 Ykkönen 3. 22 12 8 2 30 15 44 2022 Ykkönen 2. 24 13 5 6 38 26 44 2023 Ykkönen 2. 18 12 3 3 49 13 39 2024 Kansallinen Liiga 10. 23 0 3 20 15 87 3 == Lähteet == == Aiheesta muualla == * Joukkueen kotisivut Luokka:Suomalaiset jalkapalloseurat Luokka:Vuonna 2005 perustetut urheiluseurat Luokka:Keravalaiset urheiluseurat Luokka:Tuusulalaiset urheiluseurat
Tom & Jerry Kids

Tom & Jerry Kids (Tom and Jerry Kids tai Tom & Jerry Kids Show) on yhdysvaltalainen Hanna-Barberan tuottama animaatiosarja, joka perustuu Tom ja Jerry kaksikkoon. Siitä tuotettiin yhteensä 65 jaksoa, jotka esitettiin vuosien 1990–1993 aikana. Tämän jälkeen sarjan pohjalta tehtiin spin-off Mestarietsivä Lurppa, jossa seikkailivat Tom & Jerry Kidsissä esiintyneet Lurppa, sekä hänen poikansa Dripple, rouva Vavoom ja McWolf. Suomessa sarjan jaksoja on julkaistu suomeksi dubatuilla VHS-kaseteilla. == Ohjelma == Tom & Jerry Kids oli hyvin samankaltainen, kuin alkuperäinen versio. Sarjassa hahmot olivat vain huomattavasti nuorempia, mutta sarjan väkivaltaisuutta oli hieman pienennetty. Hahmot kuitenkin käyttivät erilaisia työkaluja ja aseita päästäkseen eroon toisistaan. Useimmiten Tom jahtasi Jerryä pitkin kaupunkia ja taloja. Vuosien 1990–1992 esitetyissä jaksoissa Tom & Jerry jaksojen lisäksi esitettiin joko Lurppasta ja Spikesta lyhytanimaatio. Vuoden 1992–1993 taas mukaan tuli enemmän hahmoja, kuten Slowpoke Antonio, Kyle the Cat ja Wildmouse. == Äänirooleissa == == Aiheesta muualla == * Retro Junk * Toonarific * TV.com * Voice Chasers Luokka:Tom & Jerry Luokka:1990-luvun piirrossarjat Luokka:Yhdysvaltalaiset animaatiosarjat
Systemaattinen otanta

Systemaattinen otanta tarkoittaa tasavälistä otantaa. Otokseen poimitaan joka k:s havainto, missä k tarkoittaa poimintaväliä. Oltava varmoja ettei populaatio ole jollain tavalla systemaattisessa järjestyksessä. Luokka:Tilastotiede
Dagmar

Dagmar on pohjoismainen naisen etunimi. Nimi on alkujaan tanskalainen muunnos slaavilaisesta nimestä Dragomir, joka merkitsee rauhaa rakastavaa, mutta skandinaavisissa kielissä se voidaan käsittää myös yhdistelmäksi päivää ja neitoa tarkoittavista sanoista. Suomessa nimi Dagmar on 1900-luvun alusta vuoden 2019 loppuun mennessä annettu 6 600 henkilölle. Suurin osa Dagmar- nimisistä on syntynyt 1900-luvun alkupuolella. Nimeä ei ole suomenkielisessä kalenterissa, mutta suomenruotsalaisen kalenterin mukaan Dagmarin nimipäivä on 26. marraskuuta. == Tunnettuja Dagmareja == * Dagmar (1847–1928), tanskalainen prinsessa, myöhemmin Venäjän keisarinna Maria Fjodorovna * Dagmar Dolby (s. 1941), yhdysvaltalainen perijätär, hyväntekijä ja miljardööri * Dagmar Edqvist (1903–2000), ruotsalainen kirjailija * Dagmar von Essen (1881–1965), Lotta Svärd -järjestön vaikuttaja ja ruotsinkielisen kansankorkeakoulun johtaja * Dagmar Furuhjelm (1868–1918), suomalainen taidemaalari * Dagmar Hagelberg- Raekallio (1871–1948), suomalainen laulaja * Dagmar Hagelin (1959 tai 1960 – oletettavasti 1977), Ruotsin ja Argentiinan kaksoiskansalainen, likaisen sodan uhri * Dagmar Hase (s. 1969), saksalainen vapaauinnin olympiavoittaja * Dagmar Karpio, o.s. Aalto (1885–1960), suomalainen yhteiskunnallinen vaikuttaja ja järjestöaktiivi * Dagmar Kemilä (1891–1961), suomalainen kansakoulunopettaja ja oppikirjojen tekijä * Dagmar Klami (1889–1956), suomalainen lausuntataiteilija, toimittaja ja runoilija * Dagmar Krause (s. 1950), saksalainen laulaja * Dagmar Lange, Maria Lange (1914–1991), ruotsalainen salapoliisikirjailija * Dagmar Lühnenschloß, o.s. Käsling (s. 1947), saksalainen pikajuoksija * Dagmar Lurz (s. 1959), saksalainen taitoluistelija * Dagmar Neovius (1867–1939), suomalainen poliitikko * Dagmar Neubauer, o.s. Rübsam (s. 1962), saksalainen pikajuoksija * Dagmar Overbye (1883–1929), tanskalainen sarjamurhaaja * Dagmar Parmas (1886–1940), suomalainen sanoittaja, laulaja ja näyttelijä * Dagmar Rom (s. 1928), itävaltalainen alppihiihtäjä ja elokuvanäyttelijä * Dagmar Ruin (1894–1977), suomenruotsalainen sairaanhoitaja ja kirjailija * Dagmar Salén (1901–1980), ruotsalainen kilpapurjehtija * Dagmar Švubová (s. 1958), tšekkiläinen maastohiihtäjä == Muita merkityksiä == * Dagmar-puskurit * Mediatoimisto Dagmar == Lähteet == == Aiheesta muualla == Luokka:Etunimet
Clinton McKinnon

Clinton McKinnon, joskus myös Bär McKinnon (Bär, lausutaan bear, lempinimi lapsuudesta) on yhdysvaltalainen muusikko, joka nykyään asuu Melbournessa, Australiassa. Useimmiten hän soittaa saksofonia, mutta hän on myös soittanut muita instrumentteja, kuten huilua, kitaraa, rumpuja, perkussioita, ja muita akustisia instrumenttejä. Hän tunnetaan ehkä parhaiten Mike Pattonin alkuperäisyhtyeestä, Mr. Bunglesta. Hän oli yksi Pattonin koulukavereista jotka perustivat yhtyeen 1985. ==Historia== McKinnon oli jäsenenä yhtyeessä Mr. Bungle vuodesta 1989 lähtien sen hajoamiseen vuonna 2000, jonka jälkeen hän on esiintynyt sellaistenkin yhtyeiden, kuin Secret Chiefs 3 ja Dieselhed kanssa. McKinnon on myös vieraillut yhtyeiden Melt Banana, Carl Hancock Rux, Ray's Vast Basement, Eyvind Kang ja Barefoot Hockey Goalie satunnaisilla albumeilla. McKinnonin on myös nähty joskus Melbournessa oleskelevan yhtyeen Umläut kanssa. == Lähteet == Luokka:Yhdysvaltalaiset saksofonistit Luokka:Vuonna 1969 syntyneet Luokka:Elävät henkilöt
Hu Jun

Hu Jun (s. 3. syyskuuta 1978) on kiinalainen pistooliampuja. Hu Jun saavutti MM-kilpailuissa Zagrebissa 2006 joukkuekultaa ja henkilökohtaista hopeaa 10 m ilmapistoolissa. ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1978 syntyneet Luokka:Elävät henkilöt
Iitin vaakuna

Iitin vaakuna on Iitin kunnan tunnus. Sen on suunnitellut heraldikko Ahti Hammar, ja se vahvistettiin käyttöön 3. maaliskuuta 1953. Vaakunan selitys on ”mustassa kentässä aaltokoroinen hopeahirsi, päällikkeenä paaluittainen kaksilehtinen kulta-avain”. Sen hirsi kuvaa Kymijokea ja päällä oleva avain kunnan keskeistä asemaa joen varrella. == Lähteet == * Vaakuna Iitti
Preussen

Preussen oli maailman ainoa viisimastoinen täystakiloitu alus. Se laskettiin vesille vuonna 1902, ja se oli vesilinjastaan 124 metriä pitkä ja 16,4 metriä leveä. Siinä oli kahdet prammipurjeet, ja 47 purjeen yhteispinta-ala oli 4 650 neliömetriä. Deutsches Technikmuseumin esitteen mukaan purjepinta-ala olisi ollut peräti 5 560 neliömetriä, ja laivaa on luonnehdittu sekä purjelaiva- aikakauden kulminaatiopisteeksi että sen päätökseksi. Preussen tuhoutui haaksirikossa Englannin kanaalissa vuonna 1910. == Lähteet == == Aiheesta muualla == Luokka:Purjelaivat
Poikajoki (Haapajoki)

Poikajoki eli Hörskönjoki on noin 18 kilometrin pituinen puro Pohjois- Pohjanmaalla. Poikajoki saa alkunsa Raahen itäosien suoalueilla Saloisista ja laskee Haapajokeen Haapajoen kylän kohdalla. Joen yläjuoksusta käytetään joskus nimeä Tuoreenmaanoja yläjuoksulla sijaitsevan Tuoremaa-nimisen niityn mukaan. Poikajokea on ruopattu, eikä sen alajuoksu ole enää luonnontilassa. ==Lähteet== Luokka:Suomen joet Luokka:Saloisten luonto Luokka:Haapajoen vesistö
Bill Farmer

Bill Farmer (s. marraskuu 1952 Pratt, Kansas) on yhdysvaltalainen Daytime Emmy -ehdokkuuden saanut ääninäyttelijä, joka tunnetaan Hessu Hopon ääniroolista. ==Biografia== Farmer syntyi Prattissa, Kansasissa ja oli lapsesta asti kiinnostunut piirretyistä. Jo nuorena Farmer huomasi kykenevänsä imitoimaan suosikkipiirroshahmojaan ja erityisesti Hessu Hopoa. Yliopistossa opiskellessaan hän löysi töitä radion ja television parissa, jonka jälkeen Farmer siirtyi stand up -komiikkaan imitaattoriksi. Hän teki esiintymisiä tiistai-iltaisin Dallasissa Comedy Corner -komediaklubilla. Päivätyönään Farmer työskenteli elektroniikkakaupassa. Vuodesta 1982 lähtien hän kuitenkin työskenteli useammin Comedy Cornerissa aina vuoteen 1986 asti, jonka jälkeen Farmer muutti Hollywoodiin. ===Ääninäyttelijänä=== Päätös muuttaa Kaliforniaan tuli hänen mainosagentiltaan, joka ehdotti muuttamista antaakseen asiakkaalleen mahdollisuuden kokeilla äänilahjojaan, jotta Farmer voisi tehdä sitä työkseen. Neljä kuukautta myöhemmin muutettuaan vaimonsa kanssa Hollywoodiin hänen agenttinsa kysyi Farmerilta osaisiko tämä tehdä minkään Disney-hahmon ääntä. Myöhemmin hän koe-esiintyi Hessu Hopon roolia varten lyhytanimaatioon Goofy About Health (1989). Ennen koe-esiintymistään Farmer opiskeli hahmon ääntä kaikista mahdollisesta piirretyistä ja erityisesti 1930-luvun lyhytanimatioelokuvista. Myöhemmin Farmer sai alun perin Pinto Colvigin ääninäyttelemän hahmon. Samoihin aikoihin Tony Anselmo oli tullut uudeksi Aku Ankan ääneksi. Parhaiten Farmer muistetaan Hopon poppoo -animaatiosarjasta, jota esitettiin alun perin vuosien 1992–1993 aikana. Sarjan jälkeen hän on tehnyt Hessu Hopon lisäksi useita sivurooleja animaatioelokuviin, kuten Toy Story (1995), Herkules (1997), Rautajätti (1999), Monsterit Oy (2001), Karhuveljeni Koda '2003), Leijonakuningas 3 – Hakuna Matata (2004) ja Ice Age 2 (2006). Lisäksi Farmer toimi vuonna 1996 ilmestyneessä Space Jam -elokuvassa Sylvesterin, Viiksi-Vallun ja Kukko Koppavan ääninä. Farmer opiskeli ääninäyttelemistä Daws Butlerin opissa. Hän on ollut naimisissa vuodesta 1985 lähtien Jennifer Wynne Farmerin kanssa. ==Aiheesta muualla== * Bill Farmer Voice Chasersissa Luokka:Yhdysvaltalaiset ääninäyttelijät Luokka:Imitaattorit Luokka:Videopelien ääninäyttelijät Luokka:Vuonna 1952 syntyneet Luokka:Elävät henkilöt
Rikhard

Rikhard on miehen etunimi. Rikhard-nimestä on myös vakiintunut suomen almanakkaan nimi Riku. Rikhardin nimipäivää vietetään 7. helmikuuta, anglosaksisen kuninkaan Rikhard Pyhiinvaeltajan () muistopäivänä. Suomen­ruotsalaisessa kalenterissa nimi esiintyy samalla päivällä muodossa Rikard. Suomessa nimi Rikhard on annettu 1900-luvun alusta vuoden 2019 loppuun mennessä annettu 7581 ja Rikard 448 henkilölle. Englannin kuninkaista, joiden alkuperäinen nimi on ollut Richard, käytetään suomen kielessä nimimuotoa Rikhard. == Alkuperä == Nimen juuret juontavat luultavasti muinaisenglannin nimestä Richeard, jonka alkuosa rice tarkoittaa "hallita", ja loppuosa hard tarkoittaa "kovaa". Rikhard tarkoittaa siis kovaa hallitsijaa. == Tunnettuja Rikhardeja ja Rikardeja == === Englannin kuninkaita === * Rikhard I Leijonamieli (), hallitsi 1189–1199 * Rikhard II, hallitsi 1377–1399 * Rikhard III, hallitsi 1483–1485 === Muita === * Rikhard Cornwallilainen, Englannin kuningas Juhana Maattoman poika, Saksan nimellinen hallitsija 1256–1272 * Rikhard Pyhiinvaeltaja, saksien kuningas 700-luvulla, pyhimys * Rikard Grönborg, ruotsalainen jääkiekkoilija ja valmentaja * Rikard Lindroos, suomalainen jalkapalloilija * Rikhard Lumberg, suomalainen nyrkkeilijä * Rikhard Mäkinen, suomalainen säveltäjä, kanttori-urkuri ja musiikinopettaja * Rikard Nordraak, norjalainen säveltäjä * Rikard Nordstrøm, tanskalainen voimistelija * Rikard Norling, ruotsalainen jalkapallovalmentaja * Rikhard Plantagenet, englantilainen York-suvun prinssi 1400-luvulla * Rikhard Rautalin (myös (Richard), suomalainen kuvanveistäjä ja taidemaalari * Rikhard Ruth, suomalainen toimittaja, salapoliisi- ja tieteiskirjailija * Rikhard Sotamaa, suomalainen lääkäri ja lääkintöneuvos, Urho Kekkosen henkilääkäri * Rikhard Vilkman, suomalainen jääkäriluutnantti == Katso myös == * Ricardo == Kuvitteellisia Rikhardeja == * Rikhard Ankanmieli, Roope Ankan esi-isä Carl Barksin sarjakuvassa Vanhan linnan salaisuus ==Lähteet== Luokka:Etunimet
Hampurin metro

thumb|Metrojuna Vorsetzenissä. thumb|Hauptbahnhof Nord in metroasema. Hampurin metro (saksaksi U-Bahn Hamburg tai Hochbahn) on Hampuria ja sen lähiympäristöä palveleva raskas metroverkosto Saksassa. Sillä on pituutta 100,7 kilometriä, josta 40 kilometriä on maanpinnan alapuolella. Verkostossa on 91 asemaa neljällä linjalla, jotka on numeroitu U1, U2, U3 ja U4. == Historia == Metroverkoston rakennustyöt aloitettiin vuonna 1907. Alkujaan ympyränmuotoinen metrolinja, joka jaettiin vuonna 1973 U2:n ja U3:n kesken, avattiin vuonna 1912. Tämän jälkeen ympyrän muotoiselta kehäradalta alettiin rakentaa haaroja, joista ensimmäinen länteen kohti nykyistä U2:n asemaa Lutterothstraßea, seuraavaksi pohjoiseen kohti U1:n Ochsenzollia, sitten Barmbekistä Großhansdorfiin ja Ohlstedtiin sekä Hauptbahnhofilta Rothenburgsortiin. Viimeisintä haaraa ei kuitenkaan avattu toisen maailmansodan jälkeen, sillä alue oli niin kovin tuhoutunut sodan aikana. == Tulevaisuus == === Nykyiset projektit === Vuonna 2015 julkaistiin suuret metron laajennussuunnitelmat. Niihin kuuluvat: * Uuden aseman rakentaminen U3-linjalle Fuhlsbüttler Straßelle, jonka olisi tarkoitus avautua vuonna 2029. * U4-linjan uuden kaksi uutta asemaa sisältävän haaran rakentaminen Horner Rennbahnista Horner Geestiin, sekä linjan itäisen pääteaseman siirtäminen Billstedtistä sinne. Linja valmistuu syksyllä 2027. * Kokonaan uusi ja täysin automaattinen U5-linja, joka kulkee Osdorferista Hampurin länsipuolella Bramfeldiin idässä Uhlenhorstin kautta. Linjan ensimmäinen osa on tarkoitus rakentaa Sengelmannstrassen ja Bramfeldin välille vuosina 2022–2028. * U4:än laajentaminen Elbbrückenistä Grasbrookin uuteen kaupunginosaan vuoteen 2040 mennessä. Alkuperäisissä suunnitelmissa vaadittiin myös U4: n laajentamista etelään Harburg Rathausin S-Bahn-asemalle, Wilhelmsburgin kaupunginosan kautta, jotta saataisiin toinen nopea kauttakulkulinja palvelemaan Hampurin eteläosaa ja helpottamaan vilkkaita S3 ja S5 linjoja, jotka ovat ainoita nopeita joukkoliikenneyhteyksiä koko Harburgin kaupunginosassa ja toimii nykyään kapasiteettinsa rajoissa. Linjan rakentamiseen on varauduttu myöhemmin. == Linjat == Linja Pääteasemat Rakennettu Pituus Asemia Norderstedt Mitte ↔ Ohlstedt / Großhansdorf 1914–2019 55,3 km 47 Niendorf Nord ↔ Mümmelmannsberg 1912–1991 24,5 km 25 Barmbek ↔ Barmbek ↔ Wandsbek-Gartenstadt 1912–1990 20,6 km 25 Billstedt ↔ Elbbrücken 2007–2018 13,3 km 12 (rakenteilla) Bramfeld ↔ City Nord (Stadtpark) 2021-2029 ? km 5 == Lähteet == == Aiheesta muualla == * UrbanRail.net *
Kuningasintialainen hyökkäys

Kuningasintialainen hyökkäys on shakkiavaus, ja -systeemi. Joskus avaukseksi luetaan alkusiirrot :` 1. Rf3 d5 2.g3 ` http://www.chessgames.com/perl/chessopening?eco=A07 Systeemiin liittyvät usein valkean siirrot e4, d3, Rd2, Rgf3, g3, Lg2 ja 0-0. Siirtojärjestyksessä voi esiintyä vaihtelua. Avauksen tunnetuin käyttäjä on ollut Bobby Fischer. Luonteeltaan kuningasintialainen hyökkäys on suljettu, strateginen avaus, joka tarjoaa mukavan keskipelin monia puolustuksia vastaan. Se on peilikuva kuningasintialaisesta puolustuksesta, mistä sen nimikin juontuu, mutta koska valkea pelaa tässä tempon edellä, ei avaus ole aivan samanlainen. Avaus muuntuu usein Retin avaukseksi, katalonialaiseksi avaukseksi, englantilaiseksi avaukseksi tai jopa Nimzo-Larsen-hyökkäykseksi. Kuningasintialaisen hyökkäyksen luokittelu ECO-koodistossa on vaikeaa ja vaihtelee, koska mustan siirrot voivat olla erilaisia. ==Lähteet== Luokka:Avaussysteemit
Kipland Kinkel

Kipland ”Kip” Phillip Kinkel (s. 30. elokuuta 1982) on yhdysvaltalainen murhaaja. Masennuksesta kärsinyt 15-vuotias Kinkel surmasi kotonaan Oregonissa Ruger puoliautomaattipistoolilla vanhempansa, Faith Kinkelin ja Bill Kinkelin 20. toukokuuta 1998. Seuraavana päivänä aamulla Kinkel lähti aseistautuneena Thurston High Schooliin, josta hänet oli erotettu edellisenä päivänä ampuma- aseen hallussapidon vuoksi ja aloitti ammuskelun. Kaksi oppilasta, 16-vuotias Ben Walker ja 17-vuotias Mikael Nicholauson, saivat surmansa ja 35 muuta henkilöä haavoittui. Kesken ammuskelun Kinkelin aseesta loppuivat panokset. Lataamisen aikana eräs haavoittunut oppilas taklasi hänet. Useat oppilaat saapuivat tämän jälkeen pitämään Kinkelistä kiinni ennen poliisien saapumista. Poliisiasemalla Kinkel tempaisi taskustaan veitsen ja huusi poliisille: ”Ammu minut, tapa minut!” Poliisi suihkutti Kinkelin päälle pippurisuihketta. Kinkel sanoi myöhemmin, että hän oli toivonut poliisin ampuvan hänet. Kinkel kertoi motiiviksi vanhempiensa murhaan halun suojella heitä häpeältä, jonka aiheuttaisi tulevalla kouluammuskelulla. Oikeudenkäynnissä Kinkelin asianajaja vetosi tämän mielenterveystaustaan ja toivoi, että Kinkel selviäisi 30–40 vuoden vankeusrangaistuksella. Kinkelin katsottiin kuitenkin toimineen täydessä ymmärryksessä, ja hänet tuomittiin 111 vuoden vankeusrangaistukseen marraskuussa 1999. Hänellä ei ole mahdollisuutta päästä ehdonalaiseen vapauteen vaan tuomio on istuttava kokonaan. Kinkel anoi kesäkuussa 2007 uutta oikeudenkäyntiä syyntakeettomuuteen vedoten. Kaksi psykiatria on todistanut, että Kinkelillä oli tapahtumahetkellä merkkejä paranoidisesta skitsofreniasta. Elokuussa 2007 Marionin osavaltion oikeus epäsi pyynnön uudesta oikeudenkäynnistä. Kipland Kinkel istuu tuomiotaan Oregon State Correctional Institutionissa, Salemissa, Oregonissa. == Lähteet == Luokka:Yhdysvaltalaiset murhaajat Luokka:Yhdysvaltalaiset elinkautisvangit Luokka:Koulusurmat Yhdysvalloissa Luokka:Vuonna 1982 syntyneet Luokka:Elävät henkilöt